Sveti Simeon Jerusalimski
**Apostol Simeon** (umro 107.) je bio vođa jerusalimskih hrišćana nakon smrti Jakova Pravednog i Isusov brat od strica. Bio je jedan od sedamdeset apostola.

Život
-----

Simeon je bio sin Kleopin, a Kleopa je bio brat Josifa, muža Marije. Kanonaska evanđelja ga pominju kao jednog od četvorice Isusove braće ("Jakov, Josija, Simon i Juda"). Propovedao je evanđelje Hristovo svuda po Judeji. A kada su jevrejski vođi ubili Jakova 62. godine, brata Isusovog i prvog episkopa crkve Jerusalimske, gurnuvši ga sa visine hrama i udarivši ga motkom po glavi, tada je Simeon, rođak Jakovljev, izabran za episkopa u Jerusalimu. On je, kao drugi episkop u Jerusalimu, upravljao crkvom sve do duboke starosti.

Prema Euzebiju iz Cezareje, hristijani su napustili Jerusalim tokom jevrejsko-rimskog rata i pobegli u Pelu, današnji Jordan, nakon čega su izabrali Simeona za vođu:

> Posle mučeničke smrti Jakova, i nedugo zatim, nakon zauzeća Jerusalima, apostoli i učenici Gospodnji, koji ostaše živi, otišli su po svuda, zajedno sa srodnicima Gospoda po telu (od kojih tada su mnogi još bili živi), i svi su zajedno držali savet o tome ko da bude dostojni naslednik Jakova. I svi jednodušno priznaše da je Simon dostojan, a on je bio sin Kleope, kako se o tome kazuje u Jevanđelju (pogl. Lk. 24, 18). Govore da je on bio Spasiteljev brat po stricu. Egezip piše da je Kleopa Josifov brat.
> 
> – Eusebije

Ostaci nekadašnjeg grada Pele.
Hegesip stavlja početak gnosticizma u vrijeme biskupa Simeona, poslije smrti Jakobove, što se poklapa sa povijesnim počecima gnosticizma iz judaizma i judeo-kršćanstva poslije 70. godine, tj. poslije razorenja Jeruzalema.

Simeon je postradao 107. godine, kada je imao preko 100 godina. Pre toga, on se s jednim brojem svojih pristalica, vratio u Jerusalim. Stradao je kada je za vreme cara Trajana bilo pokrenuto dvojako gonjenje u Palestini, na potomke Davidove i na hrišćane. Simeon je optužen i kao jedno i kao drugo, pretrpeo je velike muke i raspet je na krstu. Egezip o njegovom stradanju piše: 

> Neki od jeretika optužiše Simeona, sina Kleope, rekavši da je on hrišćanin i potomak Davidov. Zbog toga je on i postradao, u 120 godini, u vreme imperatora Trajana i konzula Atika."
> 
> – Egezip

Dalje Egezip kazuje: 

> „U vreme Trajana je sin Kleope, Simeon, oklevetan od strane jeretika i doveden pred sud. Mučen je nekoliko dana, i sve je zadivio svojim nepokolebljivim ispovedanjem Hrista... Konzul je postavio pitanje kako to da starac od sto i dvadeset godina podnosi sve te muke. A onda zapovediše da bude raspet na krstu."
> 
> 

Egezip navodi da je do tog vremena "Crkva bila čista kao neporočna devstvenica", a kada je Simeonovom smrću nestalo pokolenje koje je svojim ušima slušalo Isusa, tada nastaše mnoge smutnje i "jeretici počeše propovedati ono što je strano istini".

Štovanje
--------

Srpska pravoslavna crkva slavi ga 27. aprila po julijanskom, a 10. maja po gregorijanskom kalendaru.

Izvori
------

1. ↑  Evanđelje po Mateju, glava 13:54-58 (prevod Emilijan Čarnić)
2. ↑  Evanđelje po Marku, glava 6:1-6 (prevod Vuk Karadžić)
3. 1 2 3 4 5  Eusebije, Istorija crkve (scribd)
4. ↑  EUS. Hist. eccl. 5, 22, 5
5. ↑  J. DANIÉLOU, *Nuova storia della Chiesa*, str. 95—96
6. ↑   Milan Vukomanović, Istorijski Isus, pre Hrista
7. ↑  Ohridski prolog, Vladika Nikolaj Velimirović

Vidi još
--------

* Istorijski Isus
* Jakov Pravedni
* Judeohrišćani

Vanjske veze
------------

* () Ohridski prolog za 27. april (10. maj)
* () St. Simon the Apostle (Catholic Encyclopedia)

|  |  |  |
| --- | --- | --- |
| Prethodi: **Jakov**  |  **Episkop Jeruzalema** 62–107 | Slijedi: **Justin**  |

| * p
* r
* u
Sedamdeset apostola |
| --- |
| Agav • Akila • Amplije • Ananija • Andronik • Apelije • Apolos • Aristarh • Aristovul • Artema • Arhip • Asinkrit • Ahaik • Varnava • Gaj • Evod • Epafras • Epafrodit • Epenet • Erast • Jerma • Ermin • Zina • Jakov • Jason • Isus-Just • Irodion • Karp • Kleopa • Kliment • Kodrat • Kriskent • Krisp • Kuart • Linije • Luka • Lukije • Marko • Marko-Jovan • Narkis • Nikanor • Nikola • Olimpasije • Onisim • Onisifor • Parmen • Patrov • Prohor • Pud • Ruf • Sila • Siluan • Simeon • Sosipater • Sosten • Stahije • Stefan • Tertije • Timon • Timotej • Tit • Tihik • Trofim • Urvan • Tadej • Filimon • Filip • Filolog • Flegont • Fortunat • Dionisije |  |